b'\n_START_ARTICLE_\nRodica Draghincescu\n_START_PARAGRAPH_\nRodica Draghincescu (n. 29 noiembrie 1962, Buzia\xc8\x99, jude\xc8\x9bul Timi\xc8\x99) este o poet\xc4\x83, prozatoare, eseist\xc4\x83, \xc8\x99i traduc\xc4\x83toare, originar\xc4\x83 din Rom\xc3\xa2nia. Scrie \xc3\xaen limbile rom\xc3\xa2n\xc4\x83 \xc8\x99i francez\xc4\x83._NEWLINE_A absolvit Facultatea de Litere (francez\xc4\x83-rom\xc3\xa2n\xc4\x83), la Universitatea de Vest din Timi\xc8\x99oara. Public\xc4\x83 \xc3\xaen reviste literare din Rom\xc3\xa2nia, Fran\xc8\x9ba, Italia, Anglia, Belgia, Spania, Elve\xc8\x9bia, Austria, Canada, Irak etc. Este prezent\xc4\x83 \xc3\xaen antologii de poezie din \xc8\x9bar\xc4\x83 \xc8\x99i din str\xc4\x83in\xc4\x83tate. A c\xc3\xa2\xc8\x99tigat premii literare \xc3\xaen Rom\xc3\xa2nia, Fran\xc8\x9ba \xc8\x99i Italia. A tradus din lirica francez\xc4\x83 contemporan\xc4\x83 (Yves Bonnefoy, Michel Butor, Maurice Couquiaud, Bernard Molini\xc3\xa9, Anne-Marie Bernad, No\xc3\xabl Bernard, G\xc3\xa9rard Blua, Yves Broussard etc), din lirica polonez\xc4\x83 (Anna Janko), din lirica belgian\xc4\x83 (Carl Norac), din lirica italian\xc4\x83 (Corrado Calabr\xc3\xb3), din lirica luxemburghez\xc4\x83 (Tom Reisen) etc. Redactoare a revistei germane Matrix, a colaborat cu RFI (sec\xc8\x9bia rom\xc3\xa2n\xc4\x83), Radio Deutsche Welle din K\xc3\xb6ln, Radio Rom\xc3\xa2nia Interna\xc8\x9bional, TVR Interna\xc8\x9bional etc. Este membr\xc4\x83 a Uniunii Scriitorilor din Rom\xc3\xa2nia, a Casei Scriitorilor de la Paris etc. Redactoare (\xc3\xa9ditrice) a revistei electronice interna\xc8\x9bionale Levure litt\xc3\xa9raire (nr. 1, septembrie 2010).'